ഉത്ര കൊലക്കേസ്സൂരജ് കുറ്റക്കാരന് ശിക്ഷാ വിധി മറ്റന്നാള് Begin typing your search... X ഉത്ര കൊലക്കേസില് പ്രതി സൂരജിന്റെ ശിക്ഷാ വിധി മറ്റന്നാളത്തേക്ക് മാറ്റി. പ്രതി കുറ്റക്കാരനാണെന്നും പ്രതിയുടെ മേല് ഐപിസി 302, 307, 328, 201 വകുപ്പുകള് നിലനില്ക്കുമെന്നും കോടതി ചൂണ്ടിക്കാട്ടി. പ്രതിക്ക് വധശിക്ഷ നല്കണമെന്ന് പ്രോസിക്യൂഷന് വാദിച്ചു. കേസ് അപൂര്വങ്ങളില് അപൂര്വമാണെന്നും പ്രോസിക്യൂഷന് പറഞ്ഞു. എന്നാല് ഇതിനെ പ്രതിഭാഗം എതിര്ത്തു. കേസ് അപൂര്വങ്ങളില് അപൂര്വമാണെന്ന് പറയാനാവില്ലെന്ന് പ്രതിഭാഗം പറഞ്ഞു. കൊലപാതകമല്ല നടന്നത്. മുമ്ബും സമാനമായി കിടപ്പുമുറിയില് പാമ്ബ് കടിയേറ്റ് മരിച്ച സംഭവങ്ങള് ഉണ്ടായിട്ടുണ്ടെന്നും പ്രതിഭാഗം വാദിച്ചു. ആരോപിക്കപ്പെടുന്ന കേസിനെക്കുറിച്ച് എന്തെങ്കിലും പറയാനുണ്ടോ എന്ന ചോദ്യത്തിന് ഒന്നും പറയാനില്ലെന്നാണ് സൂരജ് മറുപടി നല്കിയത്. 87 സാക്ഷികള് ആണ് കേസില് ഉണ്ടായിരുന്നത്. ഐപിസി 302 പ്രകാരം കൊലപാതക കുറ്റത്തിനും വധശിക്ഷയോ ജീവപര്യന്തം തടവോ പിഴയോ ലഭിക്കാവുന്ന വകുപ്പ്, ഐപിസി 326 പ്രകാരം അപകടകരമായ വസ്തുക്കള് ഉപയോഗിച്ച് പരിക്കേല്പ്പിക്കല്,വധശ്രമം, തെളിവ് നശിപ്പിക്കല് എന്നിവയാണ് സൂരജിനെതിരെ ചുമത്തിയിട്ടുളള വകുപ്പുകള്. കേസില് ആദ്യം പ്രതിചേര്ക്കപ്പെട്ട പാമ്ബ് പിടുത്തക്കാരന് സുരേഷിനെ പിന്നീട് മാപ്പ് സാക്ഷിയാക്കി. ഭാര്യയെ കൊല്ലാന് വേണ്ടിയാണ് സൂരജ് പാമ്ബിനെ വാങ്ങിയതെന്ന് അറിയില്ലെന്ന് സുരേഷ് പറഞ്ഞത് അന്വേഷണ സംഘം പരിഗണിക്കുകയായിരുന്നു. TAGS: Popular X TAGS: